Det kulfyrede kraftværks svenske ejer har udset værket til at få det første anlæg, der renser udslippet for CO2.

Anlægget kan fjerne 90-95 procent af CO2 udslippet fra røgen. Det er så meningen at CO2'en via en rørledning skal sendes til Vedsted, og pumpes ned i undergrunden. Det kriver Nordjyske.dk. Ved Vedsted findes der et porøst lag af sandsten som kan aftage værkets CO2 produktion flere årtier frem. hele projektet vil koste knap to milliarder kroner, og de ekstra årlige driftsomkostnigner ved røgrensningen henved en fjerdedel af værkets indtægter ved elproduktion. - Indtil vi om 25 eller 200 år har teknologi, som gør os i stand til helt at undvære fossile brændsler, må vi gøre kulkraften så miljøvenlig som mulig. I den proces skal Nordjyllandsværket tjene som demonstrationsanlæg, siger Kraftværkschef Henrik Bøg Nielsen, til Nordjyske. Området ved Vedsted skal først undersøges, for at finde ud af, om det kan holde til CO2'en, og myndighederne skal godkende projektet. Hvis alt går efter planen står projektet klar i år 2013.